b'\n_START_ARTICLE_\nSaks (fangstredskap)\n_START_PARAGRAPH_\nSaks eller fotsaks er en fangstinnretning (felle) som best\xc3\xa5r av to metalldeler som klapper sammen under stort trykk n\xc3\xa5r saksa utl\xc3\xb8ses, som regel i den hensikt \xc3\xa5 fange et dyr. De to metalldelene, ofte med sag-formede tenner, spennes opp med en kraftig fj\xc3\xa6r, som utl\xc3\xb8ses via en trykkplatemekanisme n\xc3\xa5r dyret tr\xc3\xa5r p\xc3\xa5 den. Saksa blir gjerne videre festet til et eller annet, s\xc3\xa5 dyret ikke kan r\xc3\xb8mme med saksa festet til foten. Slike sakser p\xc3\xa5f\xc3\xb8rer dyr store lidelser i form av skader. I Norge ble fotsaks i rovdyrfangst forbudt i 1932._NEWLINE_Det finnes flere varianter avhengig av hva det jaktes p\xc3\xa5, som for eksempel revesaks og bj\xc3\xb8rnesaks.'